Ljubičić bolji od Clementea
Ljubičić je  pobjedom prekinuo Clementov niz od šest uzastopnih pobjeda
Prvi nositelj turnira Rogers Cup Masters u Torontu, Švicarac Roger Federer, lako se plasirao u slijedeći krug nadmetanja. Prvi igrač svijeta sa dva puta po 6-3 u setovima svladao je Francuza Sebastiena Grosjeana. To je bila 50. uzastopna pobjeda Federera na sjevernoameričkim terenima na tvrdoj podlozi. Taj niz datira od ATP Mastersa u Cincinnatiju 2004. godine. Četvrti nositelj, hrvatski tenisač Ivan Ljubičić, slavio je protiv Francuza Arnauda Clementea 7-6 i 6-4. Ljubičić je tom pobjedom prekinuo Clementov niz od šest uzastopnih pobjeda. Peti nositelj, Amerikanac James Blake, izgubio je od Francuza Richarda Gasqueta 6-4 i 6-3 u setovima dok je broj sedam na turniru, Španjolac Tommy Robredo, izgubio od Argentinca Josea Acasusa. Iznenađenja je bilo i na turniru tenisačica što se igra u Carsonu u Kaliforniji. Australka Samantha Stotsur izbacila je četvrtu nositeljicu, Amerikanku Lindsay Davenport 6-7, 6-4 i 6-3 u setovima. U treći krug prošla je i Srpkinja Ana Ivanović koja je nadigrala Maru Santangelo iz Italije.